**КУЛЬТУРА НАЦЫІ БЕЗ КУЛЬТУРЫ РОДНАЙ МОВЫ – НОНСЭНС, БЯССЭНСІЦА**

*Інфармацыйна-пазнавальная праграма*

***Елісеенка Т.Э.,***

***выкладчык, куратор***

**Мэта:**

* павышэнне матывацыі да вывучэння беларускай мовы.

**Задачы:**

* стварыць умовы для фарміравання лінгвакультуралагічнай, камунікатыўнай, рытарычнай кампетэнцый навучэнцаў;
* садзейнічаць развіццю аналітычнага мыслення, групавой самаарганізацыі, творчых здольнасцяў;
* спрыяць выхаванню патрыятызму, павагі да роднай мовы.

**Абсталяванне:** мультыборд, лісты паперы А4, алоўкі, ручкі, прэзентацыя «**Як ты дорага мне, мая родная мова!**», інтэрактыўны тэст, мелодыі беларускіх песень.

**Ход мерапрыемства**

Уступнае слова настаўніка

**21 верасня ва ўсім свеце адзначаюць Міжнародны дзень роднай мовы. Прапаную вам сення далучыцца да мерапрыемстваў, якія праходзяць у нашай краіне. Давайце паспрабуем на працягу ўсяго нашага занятку размаўляць толькі на беларускай мове.**

Беларускі народ, як і кожны народ, мае сваю багатую гісторыю, гісторыю барацьбы супроць прыгнятальнікаў, барацьбы за сваё сацыяльнае і нацыянальнае вызваленне, за сваю незалежнасць. Толькі Вялікая Кастрычніцкая рэвалюцыя дала яму дзяржаўнасць і прынесла поўную нацыянальную і сацыяльную незалежнасць, забяспечыла буйны росквіт роднага слова, мовы народа, якую пранёс ён праз вякі і не страціў яе.

Савецкі перыяд у гісторыі беларускага народа — гэта сапраўдны залаты век яго развіцця. Пышным цветам расцвітае наша культура, нацыянальная па форме, сацыялістычная па зместу. Дзеці беларускага народа атрымалі магчымасць вучыцца ў школах на сваёй роднай мове. І не толькі школы мае беларускі народ. Сёння мы маем і тэхнікумы, і інстытуты, і універсітэты, і Акадэмію навук, і нават свае тэатры.

Роднае слова — гэта першая крыніца, праз якую мы пазнаём жыццё і акаляючы нас свет.Таму вам- будучым настаўнікам так неабходна вывучаць сваю родную мову, ведаць і любіць лепшыя творы беларускай літаратуры. І перш за ўсё трэба ведаць свой народ, яго гісторыю, яго багатую вусную творчасць.

Шмат вуснай творчасці нашага народа сабрана і запісана этнографамі: легенды, казкі, песні, прыказкі. Але далёка не ўсё з народнай творчасці сабрана і запісана. Ды і цяжка гэта зрабіць, бо народ — вечны і нястомны творца. Жыццё не стаіць на адным месцы, падзеі змяняюцца падзеямі ў нашым няспынным руху наперад. І народ не можа не адклікнуцца на іх сваімі мыслямі і пачуццямі. Таму ўсе выдатнейшыя паэты і пісьменнікі, кампазітары, музыканты прыслухоўваліся і прыслухоўваюцца да творчасці народа, да яго песень, мелодый і выкарыстоўваюць іх у сваіх мастацкіх творах.

Зараз я прапаную вам паслухаць мелодыі некалькіх беларускіх песень і паспрабаваць ўспомніць іх назвы:

1. «Купалінка»;

2. «Касіў Ясь канюшыну»;

3. «Белавежская пушча»;

4. «Полька беларуская»;

5. «Лявоніха».

Аўтары гэтых твораў чула прыслухоўваліся да голасу свайго народа. Яны бралі ўсё лепшае, што стварыў народ за многавяковую гісторыю, і выкарыстоўвалі ў сваіх творах. Вось чаму іх творчасць так захапляе і палоніць нас сваім хараством, паўнакроўнасцю вобразаў і мастацкага слова.

Вось чаму і вам трэба любіць, ведаць і шанаваць мову свайго народа і ўмець дасканала валодаць ёю.

**У тыдзень гэтага свята варта згадаць, што мова родная, не толькі калі ты яе любіш і шануеш, але калі ведаеш і вывучаеш. Прапаную вам праверыць, як добра вы ведаеце нашу родную беларускую мову. Папярэджваю: лёгка не будзе.**

**ТЭСТ «Як добра вы ведаеце беларускую мову?»** (на экране)

1. Валкаваць - гэта ...

1. сгребать сено в стога
2. выть волком
3. охотиться на волков

2. Буяць - гэта ...

1. буянить
2. пышно расти
3. пугать

3. Крэмзаць – гэта …

1. кромсать
2. писать коряво
3. мазаться кремом

4. Жужаль – гэта…

1. жидкая грязь
2. насекомое, которое жалит
3. мифическое существо, обитающее на болоте

5. Ночвы – гэта …

1. жидкая грязь
2. мифическое существо, обитающее на болоте
3. корыто для стирки

6. Шаршатка –

1. толстая и длинная иголка
2. мышь
3. самка шершня

7. Намёт – гэта …

1. помёт
2. палатка
3. снег после метели

8. Паляванне –гэта…

1. полив (например цветов)

2) работа в поле

3) охота

9. Марыва – гэта …

1. испачканная одежда
2. туман
3. старобелорусское женское имя

10. Смарагд – гэта …

1. изумруд
2. неприятный запах
3. житель одного из древних белорусских племен.

Колькі правільных адказаў у вас атрымалася?

Гісторыя беларускай мовы

Беларуская мова з'яўляецца старажытнапісьменнай, бо гісторыя беларускага пісьменства налічвае не менш за 10 стагоддзяў. Мова беларускага народа пачала складацца ў XIV—XVI стагоддзях у Вялікім Княстве Літоўскім, і была канчаткова сфармулявана ў канцы XIX—XX стагоддзяў. Згодна з этнаграфічнымі даследваннямі на Меншчыне яшчэ ў 1886 годзе мяшчане называлі беларускую мову літоўскай.

Беларускія лінгвісты-беларусаведы падзяляюць развіццё беларускай мовы на 3 асноўныя этапы:

*Праславянскі* (да 13 ст.): у гэты перыяд пачынаюць фармавацца сучасныя ўсходнеславянскія мовы. Дадаткова ў расійскім і савецкім мовазнаўстве выдзяляецца перыяд існавання агульнай старажытнай усходнеславянскай (старарускай) мовы (узнікненне каля 7—8 ст.). Існаванне такога перыяду ставіцца навукоўцамі пад пытанне, пачынаючы з пач. 20 ст.

*Старабеларускі* (13—18 ст.): абмяжоўваецца узнікненнем выразных адметнасцей фанетыкі (пачатак) і практычным знікненнем (канец) старабеларускай мовы з моўнай практыкі сярэдніх і вышэйшых класаў грамадства.

*Новабеларускі*, або сучасны (з пачатку 19 ст.): сучасны этап беларускай літаратурнай мовы.

Сучасная беларуская літаратурная мова пачала стварацца з 1850-х гг. на аснове гаворак у шырокім наваколлі горада Мінска.

Наступнае заданне для вас – скласці сінквейн на тэму «Мова». Але спачатку давайце нагадаем правілы скадання сінквейна (на экране):

Як скласці сінквейн

Сінквейн - гэта творчая работа, якая мае кароткую форму верша. Ён складаецца з пяці радкоў, што не маюць рыфмы.  
Алгарытм працы над сінквейнам:

* Назва
* Два азначэнні
* Тры дзеясловы
* Сказ з чатырох слоў
* Сінонім (ці асноўная думка) назвы

Сінквейн на тэму «Мова»:

Мова

Родная мілагучная

Люблю шаную сагравае

Прыгожа звініць сардэчнаю струною

Радзіма

### У нашай краіне ёсць унікальны сімвал «беларускай мовы». Вы здагадаліся пра які помнік я кажу? (Помнік «У Нескладовае») Дзе ен знаходзіцца? У Полацку. Месца было выбране не звычайна, бо менавіта Полацк з’яўляецца «сталіцай» беларускага кнігадрукавання і нацыянальнага алфавіту. Адкрыт ён быў у 2003 годзе.

У канцы нашай сустрэчы я хачу пачуць ад вас:

* Што для вас родная мова?
* Што вы можаце пажадаць беларускай мове?